CELEX: 32014R1350
Language: sk
Date: 2014-12-15 00:00:00
Title: Nariadenie Rady (EÚ) č. 1350/2014 z  15. decembra 2014 o pridelení rybolovných možností na základe protokolu, ktorým sa stanovujú rybolovné možnosti a finančný príspevok podľa Dohody o partnerstve v sektore rybolovu medzi Madagaskarskou republikou a Európskym spoločenstvom

19.12.2014   
            
            
               SK
            
            
               Úradný vestník Európskej únie
            
            
               L 365/44
            
         NARIADENIE RADY (EÚ) č. 1350/2014
   z 15. decembra 2014
   o pridelení rybolovných možností na základe protokolu, ktorým sa stanovujú rybolovné možnosti a finančný príspevok podľa Dohody o partnerstve v sektore rybolovu medzi Madagaskarskou republikou a Európskym spoločenstvom
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 43 ods. 3,
   so zreteľom na návrh Európskej komisie,
   keďže:
   
               (1)
            
            
               Rada prijala 15. novembra 2007 nariadenie (ES) č. 31/2008 o uzatvorení Dohody o partnerstve v sektore rybolovu medzi Európskym spoločenstvom a Madagaskarskou republikou (1) (ďalej len „dohoda“). Platnosť súčasného protokolu k dohode uplynie 31. decembra 2014.
            
         
               (2)
            
            
               Nový protokol (2) k dohode bol parafovaný 19. júna 2014 (ďalej len „protokol“). Protokolom sa udeľujú plavidlám Únie rybolovné možnosti v rybolovnej oblasti, ktorá patrí pod zvrchovanosť alebo právomoc Madagaskarskej republiky.
            
         
               (3)
            
            
               Rada prijala 15. decembra 2014 rozhodnutie 2014/929/EÚ (3) o podpise a predbežnom vykonávaní protokolu.
            
         
               (4)
            
            
               Mala by sa stanoviť metóda prideľovania rybolovných možností medzi členské štáty na obdobie platnosti protokolu.
            
         
               (5)
            
            
               Ak sa v súlade s článkom 10 ods. 1 nariadenia Rady (ES) č. 1006/2008 (4) ukáže, že rybolovné možnosti pridelené Únii na základe protokolu sa úplne nevyužívajú, Komisia o tejto skutočnosti informuje dotknuté členské štáty. Ak členský štát neodpovie v lehote, ktorú stanoví Rada, považuje sa to za potvrdenie skutočnosti, že plavidlá príslušného členského štátu v danom období úplne nevyužívajú svoje rybolovné možnosti. Uvedenú lehotu by mala stanoviť Rada.
            
         
               (6)
            
            
               V článku 15 nového protokolu sa s cieľom zaistiť pokračovanie rybolovných činností plavidiel Únie stanovuje možnosť jeho predbežného vykonávania oboma stranami, a to odo dňa jeho podpisu, najskôr však od 1. januára 2015.
            
         
               (7)
            
            
               Toto nariadenie by sa malo uplatňovať odo dňa podpisu protokolu a najskôr od 1. januára 2015,
            
         PRIJALA TOTO NARIADENIE:
   Článok 1
   1.   Rybolovné možnosti stanovené protokolom sa medzi členské štáty rozdeľujú takto:
   
               a)
            
            
               plavidlá na lov tuniakov vakovými sieťami:
               
                           Španielsko:
                        
                        
                           20 plavidiel
                        
                     
                           Francúzsko:
                        
                        
                           19 plavidiel
                        
                     
                           Taliansko:
                        
                        
                           1 plavidlo
                        
                     
         
               b)
            
            
               plavidlá s lovnými šnúrami na lov na hladine s tonážou nad 100 GT:
               
                           Španielsko:
                        
                        
                           18 plavidiel
                        
                     
                           Francúzsko:
                        
                        
                           9 plavidiel
                        
                     
                           Portugalsko:
                        
                        
                           5 plavidiel
                        
                     
         
               c)
            
            
               plavidlá s lovnými šnúrami na lov na hladine s maximálnou tonážou 100 GT:
               
                           Francúzsko:
                        
                        
                           22 plavidiel.
                        
                     
         2.   Obmedzenie výlovu žralokov spolu s výlovom tuniakovitých a podobných druhov stanovené v prílohe k protokolu pre plavidlá s lovnými šnúrami na lov na hladine sa medzi členské štáty rozdeľuje takto:
   
               Španielsko:
            
            
               207 ton
            
         
               Francúzsko:
            
            
               34 ton
            
         
               Portugalsko:
            
            
               9 ton.
            
         3.   Nariadenie (ES) č. 1006/2008 sa uplatňuje bez toho, aby tým bola dotknutá dohoda.
   4.   Ak sa žiadosťami členských štátov uvedených v odseku 1 o oprávnenie na rybolov nevyčerpajú všetky rybolovné možnosti stanovené protokolom, Komisia zváži žiadosti o oprávnenie na rybolov od akéhokoľvek iného členského štátu podľa článku 10 nariadenia (ES) č. 1006/2008.
   5.   Lehota uvedená v článku 10 ods. 1 nariadenia (ES) č. 1006/2008, v rámci ktorej členské štáty majú potvrdiť, že rybolovné možnosti poskytnuté na základe protokolu úplne nevyužívajú, sa stanovuje na 10 pracovných dní odo dňa, keď im Komisia oznámi, že rybolovné možnosti nie sú vyčerpané.
   Článok 2
   Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.
   Uplatňuje sa odo dňa podpisu protokolu a najskôr od 1. januára 2015.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 15. decembra 2014
      
         
            Za Radu
         
         
            predseda
         
         M. MARTINA
      
   
   
      (1)  Ú. v. EÚ L 15, 18.1.2008, s. 1.
   
      (2)  Protokol, ktorým sa stanovujú rybolovné možnosti a finančný príspevok podľa Dohody o partnerstve v sektore rybolovu medzi Madagaskarskou republikou a Európskym spoločenstvom (pozri stranu 8 tohto úradného vestníka).
   
      (3)  Pozri stranu 6 tohto úradného vestníka.
   
      (4)  Nariadenie Rady (ES) č. 1006/2008 z 29. septembra 2008 o oprávneniach na rybolovné činnosti rybárskych plavidiel Spoločenstva mimo vôd Spoločenstva a o prístupe plavidiel tretích krajín do vôd Spoločenstva, o zmene a doplnení nariadení (EHS) č. 2847/93 a (ES) č. 1627/94 a o zrušení nariadenia (ES) č. 3317/94 (Ú. v. EÚ L 286, 29.10.2008, s. 33).